Kes on parim palli korvi viskaja logistikaettevõtete seas aastal 2013?

Vastus selgub juba 27. aprillil 2013 Kuusalus.

**1. Aeg ja koht**

Võistlused toimuvad laupäeval 27. aprillil 2013 Kuusalu Spordikeskuses algusega kell 10.00

**2. Osalejad**

Mängima on oodatud logistika ja ekspedeerimise valdkonnas tegutsevate ettevõtete kuni 8-liikmelised võistkonnad. Väljakul on korraga 5 liiget. Võistkonda võib kuuluda maksimaalselt kaks „välismängijat“, eeldusel, et nad ei ole tegevad hooajal 2012 / 2013 Eesti Meistri-, ega Esiliigas ning välisriikide samaväärsetes liigades. Oma töötajaid nimetatud kitsendus ei hõlma.

**3. Mängude pikkus ja paremusjärjestuse määramine**

Mänguaeg on 2 x 8 minutit „must“, teise perioodi kaks viimast minutit on mänguaeg „puhas“ eeldusel, et tegemist on tasavägise kohtumisega (+/-6punkti). Turniiri süsteemi otsustavad korraldajad pärast võistlustele registreerumise  lõppemist. Süsteemi eesmärgiks on pakkuda võistkondadele sellel päeval 3-5  võitluslikku kohtumist ja mahtuda planeeritavasse ajakavasse.

**4. Varustus**

Soojenduspallid peavad võistkonnad ise kaasa võtma. Soovitav on kasutada  numbriga ühte värvi mängusärke. Kaasa võetud varustuse eest korraldaja ei vastuta.

**5. Osalustasu**

Osalustasu võistkonna kohta on kuni 13.04.2013 €250 ja kuni 20.04.2013 €300. Tasumine toimub arve alusel.

**6. Üldnõuded**

Iga mängija  vastutab  ise selle eest, et   tema tervislik seisund oleks vastavuses turniiri  läbimiseks vajalikule seisundile. Võistluse korraldaja poolt vajadusel esmaabi.

**7. Registreerumine**

Oma osaluse kinnitamiseks saatke vastus kutsele e-posti teel info@spordipilet.ee hiljemalt 20. aprilliks 2013. Korraldajal on õigus turniir ära jätta, kui registreerunud on neli või vähem võistkonda. Nimetatud juhul osalustasud tagastatakse 100%.

**8. Autasustamine**

Kolme paremat võistkonda autasustatakse medalitega ja diplomiga ning võimalusel meenega võistluste korraldajalt/toetajatelt.

**9. Turniiri korraldajad**

Turniiri peakorraldajaks on Spordipilet.ee. Kontaktisikuks Kristjan Jääts (372 51 36 174). Lisainfo: info@spordipilet.ee ja www.spordipilet.ee